 Cabdisalaan Yaasiin oo isagu doodda daadihinayey, ayaa tiro suaalo ah oo ku saabsan mawduucyada ay dooddani ka duulaysay ee kala ah waxbarashada, maamul-wanaagga iyo ilaalinta nabadgelyada waqtiga doorashada si daran-doorri ah u weydiiyey murrashixiinta KULMIYE iyo UCID oo iyagu goobta ku sugnaa, soona ajiibay inay bulshada ka qanciyaan suaalaha maankooda ka guuxaya, iyada oo guddoomiye Muuse Biixi Cabdi si kooban u sharraxay tiirarka udub-dhexaadka u ah barnaamij-siyaasadeedka xisbigu ku geli doono doorashada soo socota oo tiradoodu dhan tahay Toddoba Tiir. 